சேலம் மாவட்டம் (சென்னை மாகாணம்)
[[File:TN Districts Salem.jpg|thumb|தமிழ்நாட்டில் ஒருங்கிணைந்த சேலம் மாவட்டத்தின் வரைபடம்]]
 [[File:1965th year Salem district map.JPG|thumb|சேலம் மாவட்டத்தின் 1965 ஆண்டைய வரைபடம்]]
 '''சேலம் மாவட்டம்''' என்பது பிரித்தானிய இந்தியாவின் [[சென்னை மாகாணம்|சென்னை மாகாணத்தின்]] மாவட்டங்களில் ஒன்றாகும். இது தற்கால தற்கால [[சேலம் மாவட்டம்]], [[தர்மபுரி மாவட்டம்]], [[கிருஷ்ணகிரி மாவட்டம்]], [[நாமக்கல் மாவட்டம்|நாமக்கல் மாவட்டங்கள்]] ஆகியவற்றை உள்ளடக்கியதாக  இருந்தது.&lt;ref name=&quot;Madraspresidency4&quot;&gt;{{Harvnb|Madraspresidency|1862| pp=33–34}}&lt;/ref&gt;
 இதன் மொத்தப் பரப்பளவு 18,000 சதுர கிலோமீட்டர்களாக (7,063 ச மைல்) இருந்தது. இந்த மாவட்டத்தில் பன்னிரண்டு வட்டங்கள் இருந்தன.  இதன் நிர்வாகத் தலைநகரமாக [[சேலம்|சேலம் நகரம்]] இருந்தது. பெரும்பாலான மாவட்டவாசிகள் தமிழர்களாக இருந்தபோதும் [[தெலுங்கு|தெலுங்கர்கள்]], [[கன்னடம்|கன்னடியர்கள்]] குறிப்பிடத்தக்க எண்ணிக்கையில்  இருந்தனர்.
 ==வரலாறு==
 சேலம் மாவட்டத்தின் சில பகுதிகள் எட்டாம் நூற்றாண்டில் [[பல்லவர்]] ஆட்சிக்கு உட்பட்டிருந்தது. 10-ஆம் நூற்றாண்டில் சேலம் மாவட்டத்தின் பகுதிகள் [[சோழர்]] ஆட்சிக்கு உட்பட்ட பகுதியாக மாறியது. 17-ஆம் நூற்றாண்டின் துவக்கத்தில் இம்மாவட்டத்தின் வட பகுதியானது [[மைசூர் அரசு|மைசூர் பேரரசின்]] ஆட்சிக்கு உட்பட்டது. [[திருமலை நாயக்கர்]] காலத்தில் இம்மாவட்டத்தின் பெரும்பகுதியானது [[மதுரை நாயக்கர்கள்]] ஆட்சிக்கு உட்பட்ட பகுதியாக ஆனது. மதுரை நாயக்கர்களின் பிரதிநிதிகளாக [[சேந்தமங்கலம்|சேந்தமங்கலத்தில்]] இராமச்சந்திர நாயக்கரும், [[தாரமங்கலம்|தாரமங்கலத்தில்]] [[கெட்டி முதலிகள் மரபு|கெட்டி முதலிகளும்]] ஆட்சி செய்துவந்தனர். நாயக்கர்களின் வீழ்ச்சிக்குப் பிறகு இந்த மாவட்டத்தில் [[மைசூர் அரசு|மைசூர் பேரரசு]] செல்வாக்குப் பெற்றது. மைசூர் ஆட்சியில் இம்மாவட்டம் ''பாலகாட்'', ''பாராமகால்'', ''தலாகாட்'''' என்று மூன்று பகுதிகளாகப் பிரிக்கப்பட்டிருந்தன. ''பாலாகாட்'' என்பது [[ஓசூர் வட்டம்]], ''பாராமகால்'' என்பது [[தருமபுரி வட்டம்]], [[அரூர் வட்டம்]], [[கிருஷ்ணகிரி வட்டம்]], [[திருப்பத்தூர் வட்டம் (திருப்பத்தூர் மாவட்டம்)|திருப்பத்தூர் வட்டம்]] ''தலாகாட்'' என்பது ஏனைய வட்டங்களைக் கொண்ட பகுதியாகும்.  [[ஐதர் அலி]]க்கும் அவருக்குப் பிறகு அவரது மகன் [[திப்பு சுல்தான்|திப்பு சுல்தானுக்கும்]] [[பிரித்தானிய கிழக்கிந்திய நிறுவனம்|பிரித்தானிய கிழக்கிந்திய நிறுவனத்துக்கும்]] இடையில் பல தசாப்தங்கள் போர்கள் நடந்தன. 1792 மார்ச் 16-இல் திப்பு சுல்தானுடன் கும்பெனியார் செய்து கொண்ட உடன்படிக்கையின்படி (ஒசூர் வட்டம் தவிர) சேலம் மாவட்டப் பகுதிகள் கும்பெனியாரின் வசமானது. இதனையடுத்து 1792-இல் சேலம் மாவட்டம் உருவாக்கபட்டது. என்றாலும் மாவட்ட தலைநகரமாக ஒசூர் உள்ளிட்ட நகரங்கள் இருந்தன. திப்பு சுல்தான் கொல்லப்பட்டதற்குப் பிறகு 1799 ஒசூர் வட்டமும் ஆங்கிலேயர் வசமானது. 1804-இல் சேலத்தைத் தலைநகராகக் கொண்ட மாவட்டமாக உருவாக்கப்பட்டது. பின்னர் சில மாற்றங்கள் செய்யப்பட்டு சேலம் மாவட்டதிலிருந்து [[திருப்பத்தூர் வட்டம்]] [[வட ஆற்காடு மாவட்டம்|வட ஆற்காடு மாவட்டத்துக்கு]] மாற்றப்பட்டது.&lt;ref&gt;{{cite book | title=சேலம் மாவட்டம் | publisher=பாரி நிலையம் | author=சோமலெ | authorlink=வரலாறு | year=1961 | location=சென்னை | pages=5-7}}&lt;/ref&gt; 1965இல்  [[தருமபுரி மாவட்டம்]] தனியாகப் பிரிக்கப்பட்டது. 1997-இல் [[நாமக்கல் மாவட்டம்]] பிரிக்கப்பட்டது.
 
 == வட்டங்கள் ==
 
 சேலம் மாவட்டம் பன்னிரண்டு வட்டங்களாகப் பிரிக்கப்பட்டிருந்தன அவை:
 
 * ஆத்தூர்
 * சேலம்
 * ஏர்க்காடு
 * நாமக்கல் 
 * இராசிபுரம்
 * திருச்செங்கோடு
 * சங்ககிரி
 * ஒசூர்
 * கிருஷ்ணகிரி
 * தருமபுரி
 * அரூர்
 * ஓமலூர்
 
 == மேற்கோள்கள் ==
 {{Reflist}}
 [[பகுப்பு:தமிழ்நாட்டு வரலாறு]]